Dezaga d'un año difizil, o Distrito 10 Valenzia se tresladó a lo pabellón de Marcol que tanto siñal ha dixau en a trayectoria d'o club, dezaga d'a consolidazión de Joao Belfort, primera estrela d'a liga y a clara progresión de chovens valors d'a casa, siguioron plegando os esitos esportivos a lo sino d'a entidat, muestra d'ixo estió a masiva afluenzia de publico a los partius de l'equipo como local, en o campionato de liga se clasificó como cuarteno, no podendo repetir o subcampeonato d'os dos años anteriors, pero se revalidó o titol de copa culliu l'año anterior, unatra vez debán de o Boomerang, os madrileños s'imposoron con total claridat en Marcol por un 0-2, que dixó as cosetas mui difizils pero a coseta no quedó astí, y en un partiu epico, Distrito 10 Valenzia remonto a final (a dople partiu) en Margariños, goliando a Interviú en a suya propia casa por un contundén 2-5, que sirvió ta que por segundo año consecutivo s'ise Campión de Copa. Ixe año se fichoron a Padu dos vezes campión d'o mundo con Brasil y a lo capitán d'a selezión española Javi Llorens.